Arborétum Kysihýbeľ

Arborétum Kysihýbeľ je chránený areál v správe štátnej ochrany prírody Štiavnické vrchy. Nachádza sa pri osade Kysihýbel v katastrálnom území mesta Banská Štiavnica v okrese Banská Štiavnica v Banskobystrickom kraji. Územie bolo vyhlásené v roku 1950 a naposledy novelizované v roku 1986 na rozlohe 7,54 ha. Ochranné pásmo nebolo určené. Na chránenom území platí 3. stupeň ochrany. Nachádza sa v Chránenej krajinnej oblasti Štiavnické vrchy. Predmetom ochrany je: Jeden z najcennejších dendrologických objektov Slovenska, dôležitý z vedeckovýskumného (štúdium cudzokrajných drevín), náučného a kultúrno-výchovného hľadiska. Založené bolo J. Tuzsonom, asistentom lesníckej akadémie v Banskej Štiavnici v roku 1900. Mimo obdobia letných prázdnin, je arborétum Kysihýbel zatvorené. Na stránke Národného lesníckeho centra sa píše: "Vstup do arboréta je možný len so sprievodcom po dohode ... Záujem o návštevu treba ohlásiť minimálne 3 dni vopred." a tiež "Možnosť návštevy najmä väčších organizovaných skupín po telefonickom dohovore s vedúcim arboréta." Referencie Externé odkazy Arborétum Kysihýbeľ v Zozname osobitne chránených častí prírody SR Chránené územia, Štátna ochrana prírody Slovenskej republiky http://www.nlcsk.sk/nlc_sk/ustavy/lvu/vyskum/olspe/arboretum.aspx Archivované 2018-06-02 na Wayback Machine Zdroj Tento článok je čiastočný alebo úplný preklad článku Arborétum Kysihýbeľ na českej Wikipédii.